വെള്ളാപ്പള്ളിയുടെ ശതാഭിഷേകം: പറവൂര് യൂണിയനില് അമ്ബത് ലക്ഷം രൂപയുടെ സേവന പദ്ധതികള്ക്ക് തുടക്കം പറവൂര്: സഹസ്രപൂര്ണിമ ദര്ശന നിറവിലെത്തിയ എസ്.എന്.ഡി.പി യോഗം ജനറല് സെക്രട്ടറി വെള്ളാപ്പള്ളി നടേശന്റെ ആയുരാരോഗ്യ സൗഖ്യത്തിനായി പറവൂര് യൂണിയന്റെ നേതൃത്വത്തില് പൂജകളും ശതാഭിഷേക ആഘോഷ പരിപാടികളും സേവന ക്ഷേമപ്രവര്ത്തനങ്ങളും നടത്തി. അമ്ബത് ലക്ഷം രൂപയാണ് ക്ഷേമ സേവന പ്രവര്ത്തനങ്ങള്ക്കായി യൂണിയന് വകയിരുത്തിയിരിക്കുന്നത്. യൂണിയന് ആസ്ഥാന മന്ദിരത്തില് മൂത്തകുന്നം സുഗതന് തന്ത്രിയുടെ മുഖ്യകാര്മികത്വത്തില് എസ്.എന്.ഡി.പി വൈദിക യോഗത്തിന്റെ നേതൃത്വത്തില് പുലര്ച്ചെ ആരംഭിച്ച പൂജാചടങ്ങുകള് ഉച്ചവരെ നീണ്ടു. അഷ്ടദ്രവ്യ സംവാദസൂക്ത മഹാഗണപതിഹോമം, ഗുരുപൂജ, മഹാമൃത്യുഞ്ജയഹോമം, ശാന്തിഹോമം, പിറന്നാള് ഹോമം, ഭഗവത്സേവ തുടങ്ങിയ ചടങ്ങുകള് മംഗളപൂജയോടെ സമാപിച്ചു. വനിതാസംഘം ഭാരവാഹികളായ ഓമന ശിവന്, ബിന്ദുബോസ്, ഷൈജ മുരളീധരന്, സരിത തുടങ്ങിയവരുടെ നേതൃത്വത്തില് സമൂഹപ്രാര്ത്ഥന നടന്നു. യൂണിയന് ഭാരവാഹികളും പോഷകസംഘടനാ ഭാരവാഹികളും പങ്കെടുത്തു. ശതാഭിഷേക ആഘോഷ സമ്മേളനം എസ്.എന്.ഡി.പി യോഗം കൗണ്സിലറും വനിതാസംഘം കേന്ദ്ര സമിതി വൈസ് പ്രസിഡന്റുമായ ഇ.എസ്. ഷീബ ഉദ്ഘാടനം ചെയ്തു. യൂണിയന് പ്രസിഡന്റ് സി.എന്. രാധാകൃഷ്ണന് അദ്ധ്യക്ഷത വഹിച്ചു. യൂണിയന് സെക്രട്ടറി ഹരി വിജയന് മുഖ്യപ്രഭാഷണം നടത്തി. വൈസ് പ്രസിഡന്റ് ഷൈജു മനക്കപ്പടി, യോഗം ഇന്സ്പെക്ടിംഗ് ഓഫീസര് ഡി. ബാബു, യൂണിയന് കൗണ്സിലര്മാരായ ടി.പി. കൃഷ്ണന്, കണ്ണന് കുട്ടുകാട്, ടി.എം. ദിലീപ്, വി.എന്. നാഗേഷ്, യൂത്ത്മൂവ്മെന്റ് ജില്ലാ പ്രസിഡന്റ് അഡ്വ. പ്രവീണ് തങ്കപ്പന്, ഓമന ശിവന്, ബിന്ദു ബോസ്, അനീഷ് തുരുത്തിപ്പുറം, ടി.ആര്. ബിന്നി, എം.ആര്. സുദര്ശനന് തുടങ്ങിയവര് സംസാരിച്ചു. യൂണിയന്റെ കീഴിലുള്ള നീണ്ടൂര്, പടിഞ്ഞാറേ മടപ്ലാത്തുരുത്ത്, സത്താര് ഐലന്ഡ്, വലിയപല്ലംതുരുത്ത്, കട്ടത്തുരുത്ത് എന്നീ ശാഖകള്ക്ക് നിലവിലുള്ള ആസ്ഥാനമന്ദിരം നവീകരിക്കുന്നതിനും പുതിയത് നിര്മിക്കുന്നതിനുമായി നാല് ലക്ഷം രൂപ വിതരണം ചെയ്തു. വെളിയത്തുനാട്, ആലങ്ങാട്, മനയ്ക്കപ്പടി, കിഴക്കുംപുറം, പറവൂര് ടൗണ് വെസ്റ്റ് ശാഖകള്ക്ക് അടുത്ത ദിവസം നല്കും. ഈ മന്ദിരങ്ങള്ക്ക് വെള്ളാപ്പള്ളി നടേശന് ശതാഭിഷേകമന്ദിരമെന്ന് നാമകരണം ചെയ്യും. യൂണിയന്റെ നേതൃത്വത്തില് പറവൂര് ചൈതന്യ ആശുപത്രിയില് നടന്നുവരുന്ന വാക്സിനേഷന് ഡ്രൈവില് തിരഞ്ഞെടുക്കപ്പെട്ട 85 പേര്ക്ക് സൗജന്യമായി കൊവിഷീല്ഡ് വാക്സിന് നല്കി. കരള്മാറ്റിവയ്ക്കല് ശസ്ത്രക്രിയ, കൃത്രിമ കാല് വച്ചുപിടിപ്പിക്കല് ചികിത്സകള്ക്ക് വിധേയരാകുന്ന രണ്ടു പേര്ക്ക് 10,000 രൂപവീതവും വിവാഹധനസഹായമായി 10,000 രൂപയും കാന്സര് രോഗികള്ക്ക് 50,000 രൂപയും വിതരണം ചെയ്തു. ആഘോഷത്തിന്റെ ഭാഗമായി 750 പേര്ക്ക് വിഭവസമൃദ്ധമായ സദ്യ നല്കി. പെരുമ്ബടന്ന ശാന്തിതീരം ആശ്രമം, കൂനമ്മാവ് ഇവാഞ്ചല് ആശ്രമം, പറവൂര് ജനനി വൃദ്ധസദനം, പള്ളിത്താഴം കൊത്തലംഗോ ആശ്രമം, തട്ടാംപടി നിര്മ്മലാ ആശ്രമം എന്നിവിടങ്ങളിലെ അന്തേവാസികള്ക്കും പറവൂര് താലൂക്ക് ആശുപത്രി, പറവൂര് താലൂക്ക് ആയുവര്വേദ ആശുപത്രി, പറവൂര് കൊവിഡ് ഫസ്റ്റ് ലൈന് ട്രീറ്റ്മെന്റ് സെന്റര് എന്നിവിടങ്ങിലുള്ളവര്ക്കുമാണ് സദ്യയൊരുക്കിയത്. പെരുമ്ബടന്ന ശാന്തിതീരം ആശ്രമത്തിലെ അന്തേവസികളായ അമ്മമാര്ക്ക് പറവൂര് നഗരസഭ ചെയര്പേഴ്സണ് വി.എ. പ്രഭാവതി ഭക്ഷണം വിളമ്ബി ഉദ്ഘാടനം ചെയ്തു. നഗരസഭ വൈസ് ചെയര്മാന് എം.ജെ. രാജു, യൂണിയന് സെക്രട്ടറി ഹരി വിജയന്, പ്രസിഡന്റ് സി.എന്. രാധാകൃഷ്ണന്, വാര്ഡ് കൗണ്സിലറും പെരുമ്ബടന്ന ശാഖാ പ്രസിഡന്റുമായ അനു വട്ടത്തറ, ഡി. ബാബു, വി.എന്. നാഗേഷ്, ടി.പി. കൃഷ്ണന്, കണ്ണന് കുട്ടുകാട്, ടി.എം. ദിലീപ്, യൂത്ത് മൂവ്മെന്റ് സെക്രട്ടറി അനീഷ് തുരുത്തിപ്പുറം, വിഷ്ണുദാസ്, വേണു, പ്രിയകുമാര് തുടങ്ങിയവര് പങ്കെടുത്തു. പറവൂര് യൂണിയന് യൂത്ത്മൂവ്മെന്റ്, പെന്ഷനേഴ്സ് ഫോറം എന്നിവയുടെ നേതൃത്വത്തില് ആഘോഷ പരിപാടികള് സമാപിക്കുന്നവരെയുള്ള ഒരു വര്ഷക്കാലം എല്ലാമാസവും ചതയംനാളില് അന്നദാനം തുടരും.